
РЕПУБЛИКА СРБИЈА
ОПШТИНА УБ
ОПШТИНСКА УПРАВА ОПШТИНЕ УБ
Број: 004000869 2026 07663 004 000 112 006 29 005
Датум: 10. септембар 2026. године
Адреса: Улица војводе Мишића број 20б
14210 Уб
Тел:014/411-622

         На основу одредбе члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) и одредбе члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Општинска управа општине Уб,  оглашава

                                                       ИНТЕРНИ КОНКУРС
                  ЗА ПОПУЊАВАЊЕ ИЗВРШИЛАЧКИХ РАДНИХ МЕСТА
У Општинској управи општине Уб

	
РАДНО МЕСТО: Књиговођа главне књиге трезора 1



I Орган/служба/организација у ком/којој се радно место попуњава:
Општина Уб, Општинска управа општине Уб, са седиштем у Убу, Улица војводе Мишића 20б. 

II Радно место које се попуњава:
Радно место: Књиговођа главне књиге трезора 1, потребан број извршилаца 1 (један) у звању саветника.

III Опис послова радног места: ажурно и уредно води главну књигу трезора, врши сравњење са помоћник књигама, обавља послове књижења промена на имовини, обавезама и изворима финансирања, врши усаглашавање са главном књигом Управе за трезор на месечном нивоу, обавља послове контроле спроведених књижења за буџетске кориснике на дневном нивоу, учествује у изради периодичних и завршних рачуна, врши спровођење књижења вишкова и мањкова имовине на основу извршеног пописа са којим располаже општина, обавља контролу обрачуна свих облика личних примања за запослене и лица ангажована ван радног односа, обавља послове евидентирања извода трезора, спроводи исправке књижења у главној књизи, врши усаглашавање података о оствареним приходима између главне књиге трезора и других евиденција, врши консолидовање и усаглашавање књиговодствене евиденције трезора са евиденцијом сваког буџетског корисника, одговоран је за књижење изворних и уступљених прихода у главној књизи трезора, обавља преглед комплетиране документације и архивирање документације о насталим приходима, врши књижење прихода, примања, води потребну аналитичку евиденцију прихода, обавља послове вршења повраћаја, прекњижавање погрешно уплаћених прихода и о томе обаваштава надлежно одељење, врши усаглашавање обавеза и потраживања, прати законске прописе и стручну литературу који су неопходни у раду.
           Обавља и друге послове по налогу начелника управе.

IV Услови за рад на радном месту: стечено високо образовање из научне области економских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању до најмање четири године или специјалистичким струковним студијама на факултету, положен државни стручни испит за рад у органима државне управе, најмање три године радног искуства у струци, као и потребне компетенције за обављање послова радног места.
V Место рада:
Општина Уб, Општинска управа општине Уб, са седиштем у Убу, Улица војводе Мишића 20б.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
     1.  Посебне функционалне компетенције:
     - Посебна функционална компетенција у одређеној области рада:
     Финансијско-материјални послови 
1) буџетски систем Републике Србије; 
2) методе и поступке финансијског планирања, анализе и извештавања; 
3) терминологију, стандарде, методе и процедуре из области буџетског рачуноводства и извештавања; 
      Стручно – оперативни послови
1) методе и технике опсервације, прикупљања и евидентирања података;
2) техничке обраде и израде прегледа података;
3) методе и технике израде извештаја на основу одређених евиденција
      Провера се врши писмено, путем симулације.
- Посебна функционална компетенција – планска документа, прописи и акти из надлежности и организације органа (Статут општине Уб, Одлука о организацији Општинске управе општине Уб), провераваће се путем симулације (писано).

- Посебна функционална компетенција за одређено радно место – прописи из делокруга радног места: Закон о буџетском систему; Закон о платном промету; Уредба о буџетском рачуноводству; Правилник о стандардном класификационом оквиру и контном плану за буџетски систем; Правилник о начину припреме, састављања и подношења финансијских извештаја корисника буџетских средстава; Правилник о номенклатури нематеријалних улагања и основних средстава са стопама амортизације - провераваће се путем симулације (писано).

2. Процена мотивације за рад на радном месту и прихватање вредности државних органа провераваће се путем интервјуа са Комисијом (усмено).

VIII Право учешћа на интерном конкурсу:
На интерном конкурсу могу да учествују службеници запослени на неодређено време у Општинској управи општине Уб.
 Право учешћа на интерном конкурсу имају:
1. Сви службеници у звању саветника или службеници који испуњавају услове за напредовање у звање саветника.

IX Пријава на интерни конкурс врши се на прописаном обрасцу пријаве
Образац пријаве на овај конкурс доступан је на интернет презентацији општине Уб, www.opstinaub.org.rs или га лица у штампаном облику могу преузети у згради органа општине Уб, са седиштем у Убу, Улица војводе Мишића број 20б. 
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од 3 (три) дана од пријема пријаве путем писаног обавештења.

X Рок за подношење пријаве 
Рок за подношење пријаве на интерни конкурс је 8 (осам) дана и почиње да тече од 11. септембра 2026. године и истиче 18. септембра 2026. године.

XI Адреса на коју се подноси пријава за интерни конкурс: општина Уб, Општинска управа општине Уб, са седиштем у Убу; Улица војводе Мишића број 20б, са назнаком: „за интерни конкурс“. 

XII  Докази које прилажу кандидати који су успешно прошли фазе изборног поступка:
1. Оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном стручном испиту за рад у државним органима или друго одговарајуће писмено;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.
Напомена: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16, 95/18 – аутентично тумачење и 2-23), за кандидате прибавља:

1) доказ о положеном државном стручном испиту за рад у државним органима.
Потребно је да учесник конкурса у обрасцу пријаве, у делу Изјава*, заокружи на који начин жели да се овај податак прибави из службене евиденције.

XIII Рок за подношење доказа: Кандидати коју су успешно прошли претходне фазе изборног поступка, пре разговора са Конкурсном комисијом, позивају се да у року од 5 (пет) радних дана од дана пријема обавештења доставе наведене доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Општинске управе општине Уб, са седиштем у Убу, Улица војводе Мишића број 20б.

XIV Место, дан и време када ће се спровести изборни поступак:
Изборни поступак ће се спроводити почев од 21. септембра 2026. године, са почетком у 10,00 часова, у Убу, Улица војводе Мишића број 20б, о чему ће кандидати бити обавештени путем писаног обавештења, односно на контакте које наведу у својим обрасцима пријава.

XV Лице које је задужено за давање обавештења о интерном конкурсу: Мирјана Степановић, телефон: 014/411-622.
[bookmark: _Hlk153987533]Неблаговремене, недопуштене, неразумљиве или непотпуне пријаве биће одбачене. Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас, објављен је на огласној табли Општинске управе општине Уб и на веб презентацији истог органа.
				

						    Начелница Општинске управе општине Уб
							                 Марија Новаковић





Одштампани примерак електронског докумнта је веран оригиналу

